《和林大参衡玉湘行一首》
明代·张吉

扁舟乘月入衡阳，旧是王孙放逐乡。晓峤徒云悭雨泽，秋花染露健寒香。

波涛任自掀腾阔，姜桂从来气味长。数载公私都不扰，郡人犹解说雍王。

作者简介：（1451—1518）江西馀干人，字克修，号翼斋，别号古城。成化十七年进士。授工部主事，官至贵州布政使。精研诸经及宋儒著作。尝曰“不读五经，遇事便觉窒碍”。有《陆学订疑》、《古城集》。